# Kysymyksiä kirjastovierailulle

Alta löydät kysymyksiä, joita voit käyttää apuna havaintojen tekemisessä. Kaikkiin kysymyksiin ei tarvitse vastata. Jos haluat, voit myös valita kirjastosta jonkin tietyn osaston, jonka havainnoimiseen keskityt erityisesti. **Kirjoita tekemäsi havainnot muistiin!**

**Tervetuloa kirjastoon!**

* Onko kirjasto tunnistettava ja kutsuva ulkopuolelta? Ovatko aukioloajat näkyvästi esillä?
* Millaisen ensivaikutelman sisääntuloaula antaa kirjastosta?
* Näkyykö aulasta, mitä palveluita kirjastosta saa? Voisiko asiaa parantaa jotenkin?
* Keksitkö kirjastolle jonkin kehitysidean? Entä minkä vinkin voisit napata omaan kirjastoosi?

**Kirjastossa on helppo ja mukava asioida**

* Onko tilajako asiakkaita palveleva? Onko kirjasto ja sen palvelut loogisesti järjestetty? Onko asiakkaan helppo toimia tilassa ja löytää etsimänsä?
* Korostaako tila asiakkaan oikeuksia ja mahdollisuuksia kieltojen ja rajoitusten sijaan? Voisiko asiaa parantaa jotenkin?
* Onko kirjastossa hauskuutta, huumoria ja yllätyksiä? Innostaako tila spontaaniin toimintaan ja löytöretkeilyyn?
* Onko automaatit helppo löytää? Ovatko ohjeet riittävät ja ymmärrettävät?
* Onko haluamansa aineistot helppo löytää?
* Ovatko aineistot houkuttelevasti esillä? Näyttävätkö hyllyt ja niiden sisältö kiinnostavilta ja kutsuvilta? Onko esillä vain kirjoja vai myös palveluita, tapahtumia jne.?
* Miten kirjaston tarjoamat e-aineistot näkyvät tilassa?
* Löytyykö kirjastotilasta helposti tietoa kirjaston tapahtumista? Millaisia tapahtumia kirjastossa järjestetään?
* Keksitkö kirjastolle jonkin kehitysidean? Entä minkä vinkin voisit napata omaan kirjastoosi?

**Kirjasto on kaikkia varten**

* Miten kohderyhmät on huomioitu eri osastoilla? Soveltuuko eri osastojen kalustus kohderyhmälle?
* Miten eri osastot kannustavat lukemiseen?
* Näkyvätkö tulevat tapahtumat osastoilla?
* Miten esteettömyys ja saavutettavuus on huomioitu kirjaston eri osastoilla?
* Miten tilat tukevat yhteisöllisyyttä ja eri sukupolvien kohtaamista? Miten paikallinen yhteisö ja kirjaston omat asiakkaat näkyvät tilassa?
* Miten henkilökunnan tilat tukevat työn tekemistä ja työhyvinvointia? Ovatko tilat käytännölliset, miellyttävät ja turvalliset?
* Keksitkö kirjastolle jonkin kehitysidean? Entä minkä vinkin voisit napata omaan kirjastoosi?

**Mikä erottaa tämän kirjaston muista kirjastoista?**